Punapadene mênawi ingkang asipêng wau punika, katiwasan kacidra ing pandung, tatu utawi pêjah, punika ingkang kasipêngan kapatrapan dhêndha sèkêt reyal. Yèn tatu sêlawe reyal. Sarta ingkang gadhah griya kalih têtiyang sadhusun wau, sami kasupaosan sadaya, inggih mênawi awit saking pandamêlipun. Kaanggêran cacah sabin damêl kula tiyang sêlawe sapêngandhap. Wontên etangipun. Dene yèn amêstani têtiyang, mulura pabênipun dhatêng pradata, dene dhêndha wau punika, dadosa kagunganipun ing parentah kêkalih.
